Wilayah tanggungan mahkota

Wilayah tanggungan mahkota (Bahasa Inggeris: Crown dependencies) ialah bidang kuasa tiga pulau di luar pesisir Britain  yang merupakan milikan pemerintahan sendiri Mahkota. Wilayah tersebut tidak membentuk sebahagian daripada United Kingdom dan wilayah luar negeri. Secara antarabangsanya, wilayah tanggungan itu dianggap "wilayah di mana United Kingdom bertanggungjawab", berbanding sebagai negara berdaulat. Hasilnya, mereka bukanlah negara anggota bagi pertubuhan Negara-negara Komanwel. Walau bagaimanapun, mereka mempunyai hubungan dengan Komanwel, Kesatuan Eropah (walaupun bukan sebahagian daripadanya tetapi berada di dalam kawasan kastam EU) dan pertubuhan-pertubuhan antarabangsa lain, serta sebahagian daripada anggota di dalam Majlis British–Ireland. Wilayah tanggungan tersebut juga memiliki pasukan sukan sendiri di dalam Sukan Komanwel.

Disebabkan wilayah tanggungan mahkota bukanlah negara-negara berdaulat, bidang kuasa perundangan yang memberi kesan kepada pulau-pulau itu berada di bawah kerajaan United Kingdom. Walaupun wilayah tersebut mempunyai dewan undangan yang tersendiri, dengan kuasa untuk menggubal undang-undang bagi hal ehwal tempatan dengan perkenan Mahkota (Majlis Privi, atau dalam kes Pulau Man bagi sesetengah keadaan Leftenan Gabenor). Dalam setiap kes, ketua kerajaan disebut sebagai Ketua Menteri.

Takrifan
"Mahkota" ditakrifkan secara berbeza bagi setiap wilayah tanggungan mahkota. Di Jersey, penyataan kedudukan perlembagaan abad ke-21 oleh Pegawai Undang-undang Mahkota mentakrifkannya sebagai "Mahkota dengan hak Jersey", dengan kesemua tanah Mahkota di Bailiwick Jersey merupakan milik kepada Mahkota dengan hak Jersey dan bukannya Estet Mahkota United Kingdom. Perundangan Pulau Man mentakrifkan "Mahkota dengan hak Pulau Man" sebagai berasingan daripada "Mahkota dengan hak United Kingdom". Di Guernsey, perundangan merujuk "Mahkota dengan hak Bailiwick", dan Pegawai Undang-undang Mahkota Guernsey mengemukakan bahawa "Mahkota dalam konteks ini biasanya bermaksud Mahkota dengan hak republik Bailiwick Guernsey" dan ini merangkumi "institusi-institusi kerajaan dan sivik kolektif, ditubuhkan oleh dan di bawah bidang kuasa Monarki, untuk tadbir urus Pulau-pulau ini, termasuklah Negeri Guernsey dan badan perundangan di Pulau-pulau lain, Mahkamah Diraja dan mahkamah lain, Leftenan Gabenor, pihak berkuasa kariah dan Mahkota bertindak dan melalui Majlis Privi." Konsep perlembagaan ini juga dikatakan sebagai "Mahkota dengan hak Bailiwick Guernsey".

Wilayah terkini
 Nama Bendera Jata Lokasi Moto Luas Jumlah penduduk Ibu wilayahBailiwick Guernsey border|center|x45px Guernsey center|x40pxSelat Inggeris   65,849 Saint Peter Port(ibu wilayah bagi keseluruhan Bailiwick) border|center|x40px Alderney center|x40px Saint Anne border|center|x45px Sark center|x40px The Seigneurie (de facto;Sark tidak mempunyai ibu kota) Bailiwick Jersey border|center|x40px center|x40px Selat Inggeris     Saint Helier Pulau Man border|center|x40px center|x40px Laut Irish  Quocunque Jeceris Stabit (Latin:"Di mana sahaja dilemparnya, ia akan berdiri")    Douglas

Rujukan

Pautan luar

Negeri Jersey
Negeri Guernsey
Kerajaan Pulau Man
Kementerian Keadilan UK

*